

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**Reģionālās attīstības jautājumu KOMITEJAS SĒDES PROTOKOLS**

|  |  |
| --- | --- |
| 2023. gada 19. oktobris | **Nr.**10 |

Ogrē, Brīvības ielā 33, 3.stāva zālē

Sēde sasaukta pulksten 09.50

Sēdi atklāj pulksten 10.18

Sēdi vada: Reģionālās attīstības jautājumu komitejas priekšsēdētāja vietnieks JānisIklāvs

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa

Piedalās komitejas locekļi: EgilsHelmanis, IlmārsZemnieks, RūdolfsKudļa.

Nepiedalās komitejas locekļi: Artūrs Mangulis – atvaļinājums, KasparsBramanis – iemesls nav zināms.

Piedalās deputāti: AndrisKrauja, GintsSīviņš, JānisKaijaks, PāvelsKotāns, Santa Ločmele, ValentīnsŠpēlis, DzirkstīteŽindiga, JānisSiliņš, IndulisTrapiņš, DaceVeiliņa, AtvarsLakstīgala, DaceMāliņa, Raivis Ūzuls, DaceKļaviņa, DainisŠirovs, Daiga Brante.

Nepiedalās deputāti: TomsĀboltiņš – iemesls nav zināms.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Ilvija Ābele, Juridiskās nodaļas jurists Andris Pūga, Ogres novada būvvaldes Vides speciāliste Iveta Štāle, Attīstības un plānošanas nodaļas Projektu vadītājs Kristaps Tirzītis, Nekustamo īpašumu pārvaldes nodaļas Nekustamo īpašumu speciāliste Aija Mežale, Ogres novada Sociālā dienesta vadītāja Sarmīte Ozoliņa, Ogres novada Sociālā dienesta juriste Katrīne Kondratjuka, Informācijas sistēmu un tehnoloģiju nodaļas datorsistēmu un datortīklu administrators Mikus Liepa, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns.

*A.Krauja atstāj zāli no plkst. 10.21-10.23*

*J.Kaijaks atstāj zāli plkst. 10.25*

**SĒDES DARBA KĀRTĪBA:**

1. Par Ogres novada pašvaldības saistošo noteikumu Nr.\_\_\_2023 “Par sadzīves atkritumu apsaimniekošanu Ogres novadā” projekta publicēšanu sabiedrības viedokļa noskaidrošanai.

**1.**

**Par** **Ogres novada pašvaldības saistošo noteikumu Nr.\_\_\_2023 “Par sadzīves atkritumu apsaimniekošanu Ogres novadā” projekta publicēšanu sabiedrības viedokļa noskaidrošanai**

Lēmuma projekta ziņotājs - Iveta Štāle

Pašvaldību likuma 44.panta pirmā daļa noteic, ka dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.

Atkritumu apsaimniekošanas likuma 8.panta pirmās daļas 3.punkts noteic, ka pašvaldība  izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, prasības liela izmēra atkritumu, sadzīvē radušos bīstamo atkritumu un mājsaimniecībās radīto būvniecības atkritumu apsaimniekošanai, prasības atkritumu dalītās savākšanas organizēšanai, arī šo atkritumu savākšanas biežumam, un kārtību, kādā veicami maksājumi par atkritumu apsaimniekošanu.

Savukārt, Atkritumu apsaimniekošanas likuma 15.panta trešā daļa paredz, ka pašvaldība saistošajos noteikumos var noteikt citus atkritumu savākšanas paņēmienus, ja zemes īpašnieks, kura īpašumā tiek radīti sadzīves atkritumi, objektīvu iemeslu dēļ nevar ievērot šā panta otrās daļas noteikumus.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu, pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Lai nodrošinātu vienotu pieeju sadzīves atkritumu, tai skaitā sadzīvē radušos bīstamo atkritumu, dalīti vākto, liela izmēra atkritumu un mājsaimniecībās radīto būvniecības atkritumu, apsaimniekošanas kārtību Ogres novada pašvaldības administratīvajā teritorijā, ir sagatavots saistošo noteikumu projekts “Par sadzīves atkritumu apsaimniekošanu Ogres novadā” un paskaidrojuma raksts.

***D.Brante*** *interesējas, kāds būs kontroles mehānisms, un ko darīs, ja iedzīvotāji nepildīs šos noteikumus?*

***I.Štāle*** *skaidro, ka kontrole būs pašvaldības policijas kompetencē, iedzīvotājiem ir pienākums noslēgt līgumu un ievērot pašvaldības izdotos saistošos noteikumus.*

***E.Helmanis*** *norāda, ka jebkurš kontroles mehānisms prasa resursus, kā arī nav pārliecības, ka pašvaldības policija spēs nokontrolēt vai novada iedzīvotāji veic atkritumu šķirošanu, kā tas finansiāli atsauksies uz pašvaldības budžetu, un uz iedzīvotāju, it īpaši uz daudzbērnu ģimenēm, vai šie noteikumi neuzliek papildus slogu un nepasliktinās situāciju?*

*Aicina atlikt jautājuma izskatīšanu, un uzdot speciālistiem to pārstrādāt, lūdz balsot par savu priekšlikumu.*

**PRIEKŠLIKUMI BALSOŠANAI**

Numurs: **1.** *Ludzu**noraidit*.

Autors: **Egils Helmanis**

Lēmums: **Pieņemts**

Balsojums: **ar 4 balsīm "Par" (Egils Helmanis, Ilmārs Zemnieks, Jānis Iklāvs, Rūdolfs Kudļa), "Pret" – nav, "Atturas" – nav.**

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 0 balsīm "Par", "Pret" – 4 (Egils Helmanis, Ilmārs Zemnieks, Jānis Iklāvs, Rūdolfs Kudļa), "Atturas" – nav,**

Reģionālās attīstības jautājumu komiteja **NOLEMJ:**

Noraidīt sagatavoto lēmuma projektu.

Sēdi slēdz pulksten 10.33

|  |  |  |  |
| --- | --- | --- | --- |
| Sēdes vadītājs, Reģionālās attīstības jautājumu komitejas komitejas priekšsēdētāja vietnieks   |  |  | | --- | --- | | Protokolēja Kancelejas lietvede |  | | Jānis Iklāvs  Arita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU